HENSTILLING FRA KOMMISSIONEN TIL RÅDET om at bemyndige Kommissionen at forhandle ændringer af energifællesskabstraktaten på vegne af Den Europæiske Union /* COM/2013/0605 final - 2013/ () */





HENSTILLING FRA KOMMISSIONEN TIL RÅDET om at bemyndige Kommissionen at forhandle ændringer af energifællesskabstraktaten på vegne af Den Europæiske Union 1. BEGRUNDELSE Traktaten om oprettelse af Energifællesskabet blev underskrevet den 25. oktober 2005 i Athen af Det Europæiske Fællesskab og dengang ni kontraherende parter fra Sydøsteuropa, og den trådte i kraft den 1. juli 2006. Ifølge traktatens artikel 16 forstås ved "den gældende fællesskabsret om miljø": · Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet som ændret ved Rådets direktiv 97/11/EF af 3. marts 1997 og Europa-Parlamentets og Rådets direktiv 2003/35/EF af 26. maj 2003 · Rådets direktiv 1999/32/EF af 26. april 1999 om begrænsning af svovlindholdet i visse flydende brændstoffer og om ændring af direktiv 93/12/EØF · Europa-Parlamentets og Rådets direktiv 2001/80/EF af 23. oktober 2001 om begrænsning af visse luftforurenende emissioner fra store fyringsanlæg (direktivet om store fyringsanlæg) · Artikel 4, stk. 2, i Rådets direktiv 79/409/EØF af 2. april 1979 om beskyttelse af vilde fugle. Af artikel 12 i traktaten om oprettelse af Energifællesskabet fremgår det, at de kontraherende parter skal gennemføre den gældende fællesskabsret om miljø efter tidsplanen herfor i bilag II til traktaten. Direktivet om store fyringsanlæg blev erstattet af kapitel III, artikel 72, stk. 3 og 4, og bilag V til Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) med virkning fra 7. januar 2013 for nye anlæg og fra 1. januar 2016 for eksisterende anlæg. Direktivet om store fyringsanlæg ophæves med virkning fra den sidstnævnte dato. Den gældende fællesskabsret om miljø som fastsat i artikel 16 i traktaten om oprettelse af Energifællesskabet og tidsplanen for gennemførelse i bilag II til traktaten bør derfor ændres tilsvarende. Den 29. april 2013 vedtog Kommissionen afgørelse C(2013) 2364 final om fastlæggelse af Kommissionens forslag til Energifællesskabets Ministerråd om gennemførelse af Europa-Parlamentets og Rådets direktiv 2001/80/EF af 23. oktober 2001 om begrænsning af visse luftforurenende emissioner fra store fyringsanlæg og om gennemførelse af kapitel III, bilag V og artikel 72, stk. 3-4, i Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) og om ændring af artikel 16 og bilag II i energifællesskabstraktaten. Artikel 5, stk. 2, i Rådets afgørelse 2006/500 af 29. maj 2006 om Det Europæiske Fællesskabs indgåelse af energifællesskabstraktaten fastsætter den procedure, der skal anvendes før der kan fastlægges en holdning i Energifællesskabet vedrørende ændringer til energifællesskabstraktaten. Det er på den baggrund, at Kommissionen anbefaler, at Rådet bemyndiger Kommissionen at forhandle med energifællesskabsinstitutionerne om nødvendige ændringer til energifællesskabstraktaten. 2. HENSTILLING Kommissionen henstiller: · at Rådet bemyndiger Kommissionen til på vegne af Den Europæiske Union at forhandle de nødvendige ændringer af traktaten om oprettelse af Energifællesskabet · at Rådet i overensstemmelse med traktaten bemyndiger Kommissionen til at optræde som forhandler på vegne af Den Europæiske Union og forhandle ændringer til energifællesskabstraktaten som fastsat i de forhandlingsdirektiver, der er vedlagt denne henstilling ("forhandlingsdirektiverne") · at Rådet udpeger et udvalg, som forhandlingerne skal føres i samråd med, og · at Rådet udsteder forhandlingsdirektiverne. BILAG Direktiver for forhandling af ændringer til traktaten om oprettelse af Energifællesskabet De ændringer, der skal indgås aftale om på vegne af Den Europæiske Union, bør være baseret på ændringsforslagene i Kommissionens afgørelse C(2013) 2364 final og bør tilstræbe inden for den kortest mulige tidsramme at sikre konvergens med den opdaterede gældende fællesskabsret om miljø vedrørende emissioner fra store fyringsanlæg.